laion/Wikipedia-Exotic huggingface dataset:
ISO/IEC 80000

ISO 80000 või IEC 80000 on rahvusvaheline standard, mis avaldatakse Rahvusvahelise Standardiorganisatsiooni (ISO) ja Rahvusvahelise Elektrotehnikakomisjoni (IEC) koostöös. Standard tutvustab rahvusvahelist suuruste süsteemi (ISQ). Tegemist on juhisega, kuidas kasutada (tähistada) füüsikalisi suuruseid, mõõtühikuid ja kirjutada neid sisaldavaid valemeid. Enamikus maades lähtutakse matemaatika ja loodusteaduste õpikute kirjutamisel just antud standardis esitatud juhisest. ISO/IEC 80000 standardite pere sai täielikuks osade 1 ja 2 avaldamisega 2009. aasta novembris. ISO/IEC 80000 koosneb 14 osast, millest kolme (osad 6, 13 ja 14) eest vastutas IEC. Ülejäänud 11 osa eest on vastutav ISO. Rahvusvaheline suuruste süsteem Rahvusvaheline mõõtühikute süsteem Standards Catalogue TC/12 Quantities and Units "ISO 80000-1:2009". International Organization for Standardization. "ISO 80000-2:2009". International Organization for Standardization. "ISO 80000-3:2006". International Organization for Standardization. "ISO 80000-4:2006". International Organization for Standardization. "ISO 80000-5:2007". International Organization for Standardization. "IEC 80000-6:2008". International Organization for Standardization. "ISO 80000-7:2008". International Organization for Standardization. "ISO 80000-8:2007". International Organization for Standardization. "ISO 80000-9:2009". International Organization for Standardization. "ISO 80000-10:2009". International Organization for Standardization. "ISO 80000-11:2008". International Organization for Standardization. "ISO 80000-12:2009". International Organization for Standardization. "IEC 80000-13:2008". International Organization for Standardization. "IEC 80000-14:2008". International Organization for Standardization.
Pleszew

Pleszew (saksa Pleschen) on linn Poolas Suur-Poola vojevoodkonnas, Pleszewi maakonna ja Pleszewi valla halduskeskus. Pleszew asub Poznańist umbes 80 km kagus. Pleszew sai linnaõigused enne 1283. aastat. https://bdl.stat.gov.pl/api/v1/data/localities/by-unit/023015720064-0937280?var-id=1639616&format=jsonapi, vaadatud 6.10.2022. Pleszew Encyklopedia PWN
134

134. aasta Sajandid: 1. sajand - 2. sajand - 3. sajand Aastakümned: 80. aastad 90. aastad 100. aastad 110. aastad 120. aastad - 130. aastad - 140. aastad 150. aastad 160. aastad 170. aastad 180. aastad Aastad: 129 130 131 132 133 - 134 - 135 136 137 138 139 ... ... ...
Oborniki

Oborniki (saksa Obornik, 1941–1942 Obernick, 1942–1945 Obornik) on linn Poolas Suur-Poola vojevoodkonnas, Oborniki maakonna ja Oborniki valla halduskeskus. Oborniki asub Warta jõe ääres, Poznańi kesklinnast umbes 27 km põhjakirdes. Obornikit on esmamainitud 1299. aastal, linnaõigused sai enne 1339. aastat. 14.–16. sajandil oli linn käsitöö ja kaubanduse keskus. 1656. aastal hävitasid Rootsi väed linna. Teise Poola jagamise tulemusel läks 1793. aastal Preisimaa võimu alla. Kohalik elanikkond osutas vastupanu saksastamisele. Tagasi Poola koosseisu läks linn 1919. aastal. https://bdl.stat.gov.pl/api/v1/data/localities/by-unit/023016116014-0971181?var-id=1639616&format=jsonapi, vaadatud 6.10.2022. Oborniki Encyklopedia PWN
Claude Nicollier

Claude Nicollier (sündinud 2. septembril 1944) on Šveitsi astrofüüsik, õhuväelane ja endine ESA astronaut. Ta on esimene kosmoses käinud šveitslane. Nicollier sai 1970. aastal Lausanne'i Ülikoolist bakalaureusekraadi füüsikas ja 1975. aastal Genfi Ülikoolist magistrikraadi astrofüüsikas. 1966. aastal astus ta Šveitsi õhuväkke, kus sai lenduriks ning omab kapteni auastet. 1978. aastal valiti Nicollier ESA astronaudiks. Nicollier käis neli korda NASA Space Shuttle'iga kosmoses ja tema esimene missioon oli STS-46, mis toimus 1992. aastal. 1993. aastal osales ta missioonil STS-61, mis oli Hubble'i kosmoseteleskoobi esimene hooldusmissioon. 1996. aastal osales ta missioonil STS-75. Nicollier viimaseks missiooniks jäi STS-103, mis oli Hubble'i kosmoseteleskoobi kolmas hooldusmissioon. STS-103 ajal väljus Nicollier avakosmosesse ja sai esimeseks ESA astronaudiks, kes on avakosmosesse väljunud kosmosesüstiku pardalt. Nicollier lahkus ESAst 2007. aastal ning töötab Lausanne'i Polütehnikumi professorina. "Claude Nicollier, forever known as the first Swiss man in space". EPFL. Vaadatud 19. august 2019. "Claude Nicollier". ESA. Vaadatud 19. august 2019. "About Claude". Swiss Space Center. Originaali arhiivikoopia seisuga 19. august 2019. Vaadatud 19. august 2019.
Aleksejev

Aleksejev (vene keeles Алексеев) on vene perekonnanimi, mis on moodustatud mehenimest Aleksei. Nime naissoost vorm on Aleksejeva. 2019. aasta 1. jaanuari seisuga oli Eestis perekonnanimi Aleksejev 586 inimesel: 546 mehel ja 40 naisel. Perekonnanimede levikult on Aleksejev meeste puhul 52. kohal. Perekonnanimi Aleksejeva oli 580 naisel ja see oli levikult 55. kohal. Venemaal on Aleksejev (koos Aleksejevaga) levikult 13. perekonnanimi, Eestis 51. perekonnanimi. Aleksandr Aleksejev, Tartu ülikooli õigusteaduse professor Aleksei Aleksejev, mari päritolu Eesti õpetaja ja filmilavastaja (1974–) Aleksei Aleksejev, Eesti jalgpallur (1989–) Anton Aleksejev, vene ajakirjanik Ljudmila Aleksejeva, vene ajaloolane ja inimõiguslane (1927–2018) Marko Aleksejev, eesti kergejõustiklane (kõrgushüppaja) (1979–) Mihhail Andrejevitš Aleksejev, Nõukogude pedagoog Mihhail Vassiljevitš Aleksejev, Venemaa sõjaväelane Mihhail Nikolajevitš Aleksejev, vene kirjanik Nikolai Aleksejev, vene dirigent (1958–) Olga Aleksejeva, Eesti vehkleja (1982–) Pavel Aleksejev, Eesti jalgpallur (1991–) Pjotr Aleksejev, vene luuletaja (19. sajand) Tiit Aleksejev, eesti kirjanik ja ajaloolane (1968–) Viktor Aleksejev, Eesti kunstnik (1902–1945) Vissarion Aleksejev, Eesti matemaatik ... https://web.archive.org/web/20190819102100/https://www.stat.ee/public/apps/nimed/pere/Aleksejev (vaadatud 19.08.2019) https://web.archive.org/web/20190819102105/https://www.stat.ee/public/apps/nimed/pere/Aleksejeva (vaadatud 19.08.2019) Журавлёв, А. Ф. К статистике русских фамилий. I // Вопросы ономастики. — 2005. — № 2. — lk 126—146. Aleksejev statistikaameti andmebaasis Aleksejeva statistikaameti andmebaasis
Stirnase kihistu

Stirnase kihistu (inglise Stirnas Formation) on ordoviitsiumi ladestu Lasnamäe lademe kihistu. Seda hakkasid esimesena eristama Rita Ulste ja Lilita-Ilga Gailīte aastal 1976. Kihistu stratotüüp on Stirnas 18 puurauk, kus kihistu kivimid on esindatud 978..988 meetril. Aastast 1989 on Saldus 5PM puurauk Salduse kihistu neostratotüüp, kus kihistu kivimid on esindatud 1096..1107.5 meetril. Kihistu on nime saanud praeguse Gudenieki valla aladel asunud endise Stirnase küla järgi. Eestis esineb kihistu maa lõunaosas, Leedus eristatakse kihistut maa loodeosas; selle suurim paksus on Leedus 10 meetrit. Kihistu koosneb kirjuvärvilisest lubjakivist. Allpool on kihistu kivimid tavaliselt punased, üleval aga hallid. Kohati sisaldab kihistu ka dolomiiti või mergli vahekihte. Kihistu lubjakivid on suure savisisaldusega. Stirnase kihistu Eesti geokogude infosüsteemis (vaadatud 19.08.2019) Stirnase kihistu Eesti Stratigraafia Komisjoni andmebaasis (vaadatud 19.08.2019) LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 25 Eesti aluspõhja geoloogiline kaart mõõtkavas 1:400 000. Seletuskiri, Tallinn 1997 Geology and Mineral Resources of Estonia. Lasnamägi stage Linda Hints Lower and Middle Ordovician conodonts from the subsurface of SE Estonia and adjacent Russia, Viive Viira, 2010 Stirnase kihistu Eesti geokogude infosüsteemis
Irina Press

Irina Natanovna Press (vene keeles Ирина Натановна Пресс; 10. märts 1939 Harkiv – 22. veebruar 2004 Moskva) oli vene kergejõustiklane. Ta tuli kahel korral olümpiavõitjaks ja seitsmel korral Euroopa meistriks kergejõustikus. Kuldmedalid olümpiamängudelt sai ta 80 m tõkkejooksus (1960) ja viievõistluses (1964). Tegi Tōkyō olümpiamängudel (1964) kaasa ka kuulitõukes, kus sai 6. koha. Ka tema õde Tamara Press oli olümpiavõitja kergejõustikus. Kahe peale kokku püstitasid nad 26 maailmarekordit (1959–1966). Õdede Presside sportlik karjäär lõppes ajal, kui hakati tegema sookontrolli (1968). Irina Press töötas aastatel 2000–2004 Moskva Linnavalitsuse kehakultuuri ja spordi valitsuse ülemana. 1960 – NSV Liidu teeneline meistersportlane "Irina Press – Biography". Britannica.com. Vaadatud 22. veebruaril 2024. Gender testing in sport. chinadaily.com  Irina Press – pildid, videod ja helifailid Wikimedia Commonsis Irina Press veebisaidil Olympedia (inglise)
133

133. aasta Sajandid: 1. sajand - 2. sajand - 3. sajand Aastakümned: 80. aastad 90. aastad 100. aastad 110. aastad 120. aastad - 130. aastad - 140. aastad 150. aastad 160. aastad 170. aastad 180. aastad Aastad: 128 129 130 131 132 - 133 - 134 135 136 137 138 ... ... ...
Tokio olümpiamängud

Tōkyō OM võivad tähendada: 1964. aasta suveolümpiamängud 2020. aasta suveolümpiamängud
Złotów

Złotów (saksa Flatow) on linn Poolas Suur-Poola vojevoodkonnas, Złotówi maakonna ja Złotówi valla halduskeskus. Złotów asub Poznańist umbes 110 km põhjas. Złotówit on esmamainitud 1370. aastal, linnaõigused sai 1665. aastal. Esimese Poola jagamise tagajärjel läks linn 1772. aastal Preisi kuningriigi võimu alla. Tagasi Poola koosseisu läks linn 1945. aastal. https://bdl.stat.gov.pl/api/v1/data/localities/by-unit/023016031011-0967423?var-id=1639616&format=jsonapi, vaadatud 6.10.2022. Złotów Encyklopedia PWN
Hou Yifan

Hou Yifan (hiina keeles 侯逸凡, pinyin'is Hóu Yìfán; sündinud 27. veebruaril 1994 Xinghuas Taizhous) on hiina maletaja, maailmameister (2010–2012, 2013–2015 ja 2016–2017), rahvusvaheline suurmeister (2009). Ta on kahekordne Hiina naiste malemeister (2007, 2008). Hou sai Hiina naiskonna koosseisus naiste maleolümpiatel ühe kuldmedali (2016), kolm hõbemedalit (2010, 2012, 2014) ja ühe pronksmedali (2006). 2017. aastal võitis ta Bieli suurmeistrite turniiri. Hou kvalifitseerus 2005. aastal toimunud FIDE tsooniturniiril maailmameistrivõistluste turniirile (2006), kus sai 56. asetuse. Jõudis seal kaheksandikfinaali, 2008. aastal sai MM-i turniiril 3. asetuse ja jõudis finaali, kus kaotas Aleksandra Kostenjukile. 2010. aastal sai MM-i turniiril taas 3. asetuse. Tuli maailmameistriks, võites finaalis Humpy Konerut. 2012. aastal sai MM-il esimese asetuse, kuid kaotas teises ringis Monika Soćkole ja 32 parema hulka ei pääsenud. 2011.–2012. aastatel toimunud FIDE naiste grand prix' sarja võitis Hou Yifan ja sai õiguse tiitlimatšile valitseva maailmameistri Anna Ušeninaga. 2013. aastal Taizhous peetud matši võitis Hou tulemusega 5½:1½ ja sai taas maailmameistriks. Kuid 2015. aastal toimunud MM-i turniirist Hou osa ei võtnud ja jäi tiitlist ilma. 2013.–2014. aastatel toimunud FIDE naiste grand prix' sarja võitis taas Hou Yifan ja sai õiguse tiitlimatšile valitseva maailmameistri Marija Muzõtšukiga. 2016. aastal Lvivis toimunud matšis võitis Hou Muzõtšukki tulemusega 6:3 ja sai kolmandat korda maailmameistriks. Järgmisel aastal Teheranis toimunud MM-i turniirist ta osa ei võtnud ja kaotas tiitli. Ta sai FIDE-lt 2007. aastal naiste suurmeistri ja 2009. aastal rahvusvahelise suurmeistri nimetuse.  Hou Yifan – pildid, videod ja helifailid Wikimedia Commonsis Hou Yifan FIDE andmebaasis
Jankauskas

Jankauskas on leedu perekonnanimi. Selle naissoo vormid on Jankauskienė (abielus) ja Jankauskaitė (neiupõlves). 2007. aastal oli see nimi Leedus perekonnanimede levikult 4. kohal (1482 inimest). Algis Jankauskas, Leedu jalgpallur Bronius Jankauskas, Leedu jalgpallur Donatas Jankauskas, Leedu poliitik Edgaras Jankauskas, Leedu jalgpallur Mykolas Jankauskas, leedu metsateadlane ... http://pavardes.lki.lt/?pg=pavardziu_daznumas (vaadatud 19.08.2019)
132

132. aasta Sajandid: 1. sajand - 2. sajand - 3. sajand Aastakümned: 80. aastad 90. aastad 100. aastad 110. aastad 120. aastad - 130. aastad - 140. aastad 150. aastad 160. aastad 170. aastad 180. aastad Aastad: 127 128 129 130 131 - 132 - 133 134 135 136 137 ... ... ...
Maela Viirsoo

Maela Viirsoo (sündinud 9. oktoobril 1937 Tallinnas) on eesti päritolu Argentina radiokeemik ja tuumateadlane. Ta sündis aastal 1937 Tallinnas. Aastal 1944 põgenes ta koos vanematega Rootsi. Aastal 1949 siirdus perekond Rootsist Argentinasse. Ta lõpetas Tucumáni Ülikooli aastal 1960 keemia litsntsiaadina ja aastal 1963 keemia doktorina. Ta on täiendanud end aastal 1960 Concepcióni ülikoolis ja aastatel 1963–1964 Kansase Ülikoolis. Tema isa oli agronoom Eduard Viirsoo. http://isik.tlulib.ee/index.php?id=1674
Butkus

Butkus on leedu perekonnanimi. Selle naissoo vormid on Butkienė (abielus) ja Butkutė (neiupõlves). 2007. aastal oli see nimi Leedus perekonnanimede levikult 6. kohal. Inga Babakova, sündinud Inga Butkus, Ukraina sportlane Dick Butkus, leedu päritolu USA Ameerika jalgpallur Mindaugas Butkus, Leedu diplomaat Žanis Butkus, Läti sõjaväelane Viktoras Butkus, leedu teoloog Vytautas Butkus, leedu sõudja ... http://pavardes.lki.lt/?pg=pavardziu_daznumas (vaadatud 19.08.2019)
Ju Wenjun

Ju Wenjun (hiina keeles 居文君, pinyin'is Jū Wénjūn; sündinud 31. jaanuaril 1991 Shanghais) on hiina maletaja, valitsev naiste maailmameister (2018–), rahvusvaheline suurmeister (2014). Ta sai 13-aastaselt võisteldes 2004. aastal Beirutis Aasia naiste meistrivõistlustel kolmanda koha. Tuli Hiina naiste malemeistriks 2010. ja 2014. aastal. Hiina naiskonna koosseisus sai Ju naiste maleolümpiatel kaks kuldmedalit (2016, 2018), kolm hõbemedalit (2010, 2012, 2014) ja ühe pronksmedali (2006). Ju Wenjun sai FIDE-lt 2009. aastal naiste suurmeistri ja 2014. aastal rahvusvahelise suurmeistri nimetuse. Ju kvalifitseerus 2005. aastal toimunud FIDE tsooniturniiril maailmameistrivõistluste turniirile (2006), kus sai 53. asetuse. Jõudis seal kaheksandikfinaali, kus kaotas Maia Tšiburdanidzele. 2008. aastal pääses MM-i turniiril 32 parema hulka. 2010. aastal jõudis MM-i turniiril veerandfinaali, kus kaotas Humpy Konerule. 2012. aastal pääses MM-il poolfinaali, kus kaotas Anna Ušeninale. 2015. aastal sai MM-il 2. asetuse. Jõudis 32 hulka, kus kaotas Natalija Pogoninale. 2017. aastal sai MM-il 1. asetuse. Jõudis veerandfinaali, kus kaotas Tan Zhongyile. 2015.–2016. aastatel toimunud FIDE naiste grand prix' sarja võitis Ju Wenjun ja sai õiguse tiitlimatšile valitseva maailmameistri Tan Zhongyiga. Mais 2018 Chongqing Shis ja Shanghais peetud matši Ju võitis tulemusega 5½:4½ ja sai maailmameistriks. Novembris 2018 toimus Hantõ-Mansiiskis järjekordsed maailmameistrivõistlused. MM-i turniiril sai Ju 1. asetuse. Tuli seal maailmameistriks võites poolfinaalis Aleksandra Kostenjukki ja finaalis Jekaterina Lagnot. Jaanuaris 2020 Shanghais ja Vladivostokis peetud naiste MM-tiitlimatši Aleksandra Gorjatškinaga võitis Ju Wenjun tasavägiselt kulgenud matši tulemusega 6 (2½):6 (1½) ja kaitses tiitlit.  Ju Wenjun – pildid, videod ja helifailid Wikimedia Commonsis Ju Wenjun FIDE andmebaasis
Szamotuły

Szamotuły (saksa Samter) on linn Poolas Suur-Poola vojevoodkonnas, Szamotuły maakonna ja Szamotuły valla halduskeskus. Szamotuły asub Poznańi kesklinnast 32 km loodes. Szamotułyt on esmamainitud 1231. aastal, linnaõigused sai ajavahemikul 1394–1398. Kuni 17. sajandini oli linn Szamotulskite perekonna omanduses ja kujunes oluliseks käsitöö ja kaubanduse keskuseks. 16. sajandil oli Szamotuły tähtsaim protestantismi keskus Suur-Poolas. 17. sajandi keskpaiku Poola-Rootsi sõja ajal hävis linn peaaegu täielikult. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai Szamotuły 1848. aastal. 19. sajandi teisel poolel kujunes linn poola rahvusliku liikumise üheks keskuseks Suur-Poolas. Tagasi Poolale läks linn 1919. aastal. Szamotuły. Local history[alaline kõdulink] Virtual Sztetl Szamotuły Encyklopedia PWN
STS-104

STS-104 (ISSi ehituslend 7A) oli NASA Space Shuttle'i programmi 105. missioon. Missiooni teenindas kosmosesüstik Atlantis ja see viis Rahvusvahelisse Kosmosejaama õhuluku Quest. STS-104 startis 12. juulil 2001 ja naasis Maale 25. juulil. "STS-104". NASA. Originaali arhiivikoopia seisuga 5. aprill 2023. Vaadatud 19. august 2019. "STS-104 Crew". NASA. Vaadatud 19. august 2019.
131

131. aasta Sajandid: 1. sajand - 2. sajand - 3. sajand Aastakümned: 80. aastad 90. aastad 100. aastad 110. aastad 120. aastad - 130. aastad - 140. aastad 150. aastad 160. aastad 170. aastad 180. aastad Aastad: 126 127 128 129 130 - 131 - 132 133 134 135 136 ... ... ...
STS-100

STS-100 oli NASA Space Shuttle'i programmi 104. missioon. STS-100 startis 19. aprillil 2001 ja naasis Maale 1. mail. Missiooni teenindas kosmosesüstik Endeavour ja see viis Rahvusvahelisse Kosmosejaama Multi-Purpose Logistics Module Raffaello, mis sisaldas 2,7 tonni varustust ning robotkäe Canadarm2, mis oli jaama ehituse jätkamiseks hädavajalik. Missiooni ajal väljusid astronaudid kaks korda avakosmosesse ja Kanada astronaut Chris Hadfield sai esimeseks kanadalaseks, kes on käinud avakosmoses. "STS-100". NASA. Originaali arhiivikoopia seisuga 30. oktoober 2018. Vaadatud 19. august 2019. "Mission STS-100". Canadian Space Agency. Vaadatud 19. august 2019.
Deportivo Alavés

Deportivo Alavés, S.A.D. on Hispaania jalgpalliklubi, mis tegutseb Baski autonoomses piirkonnas Vitoria-Gasteizis. See mängib Hispaania kõrgliigas La Liga. Klubi on asutatud 23. jaanuaril 1921. Deportivo Alavés on Baski autonoomses piirkonnas kolmas edukaim klubi pärast Athletic Clubi ja Real Sociedadi. 1998. aastal jõudis Deportivo Alavés pärast enam kui 40 aastat tagasi Hispaania kõrgliigasse. Hooajal 1999–2000 saavutas klubi oma ajaloo parima koha Hispaania kõrgliigas, kui jäi kuuendaks. Järgmisel hooajal osaleti UEFA karikavõistlustel, mille finaalis kaotati Inglismaa klubile Liverpool. Aastatel 2003–2016 mängis Deportivo Alavés peamiselt Hispaania esiliigas ja tugevuselt kolmandas liigas, v.a. hooajal 2005–06, kui mängiti kõrgliigas. Alates hooajast 2016–17 on kuulutud taas Hispaania kõrgliigasse. 2017. aastal jõuti Hispaania karikavõistluste finaali, kus kaotati FC Barcelonale tulemusega 1:3. Seisuga 1. veebruar 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Segunda División Võitja: 1929–30, 1953–54, 1997–98, 2015–16 Segunda División B (3. liigatase) Võitja (4): 1992–93, 1993–94, 1994–95, 2012–13 Tercera División 3. liigatase – 5 võitu: 1940–41, 1960–61, 1964–65, 1967–68, 1973–74 4. liigatase – 1 võit: 1989–90 Copa Federación de España Võitja:: 1945–46 Copa del Rey Teine koht: 2016–17 UEFA karikas Teine koht: 2000–01 "Deportivo Alavés Squad". www.deportivoalaves.com. Ametlik koduleht
STS-98

STS-98 (ISSi ehituslend 5A) oli NASA Space Shuttle'i programmi 102. missioon. Missiooni teenindas kosmosesüstik Atlantis ja see viis Rahvusvahelisse Kosmosejaama Destiny mooduli. Missioon startis 7. veebruaril 2001 ja naasis Maale 20. veebruaril. "STS-98". NASA. Vaadatud 19. august 2019. "STS-98 Crew". NASA. Vaadatud 19. august 2019.
Solovjov

Solovjov (vene keeles Соловьёв) on vene perekonnanimi. Nime naissoost vorm on Solovjova. See on tuletatud isikunimest Solovei (Соловей), mis tähendab ööbikut. 2019. aasta 1. jaanuari seisuga oli Eestis perekonnanimi Solovjov 369 inimesel: 344 mehel ja 25 naisel. Perekonnanimede levikult on Solovjov meeste puhul 125. kohal. Perekonnanimi Solovjova oli 382 naisel ja see oli levikult 121. kohal. Aleksandr Solovjov Aleksandr Solovjov, arstiteadlane (sündis 1844) Anatoli Solovjov, Venemaa kosmonaut Irina Solovjova, Nõukogude kosmonaut Ivan Solovjov, Venemaa jalgpallur Jegor Solovjov, Eesti poliitik (1871–1942) Jevgeni Solovjov, Eest poliitik (1948–) Maksim Solovjov, Venemaa jäähokimängija Nikolai Solovjov, vene maadleja (1931–2007) Vladimir Solovjov, vene filosoof ja luuletaja (1853–1900) Vladimir Solovjov, Venemaa kosmonaut ... https://web.archive.org/web/20190819152235/https://www.stat.ee/public/apps/nimed/pere/Solovjov (vaadatud 19.08.2019) https://web.archive.org/web/20190819152241/https://www.stat.ee/public/apps/nimed/pere/Solovjova (vaadatud 19.08.2019) Solovjov statistikaameti andmebaasis Solovjova statistikaameti andmebaasis
130

130. aasta Sajandid: 1. sajand - 2. sajand - 3. sajand Aastakümned: 80. aastad 90. aastad 100. aastad 110. aastad 120. aastad - 130. aastad - 140. aastad 150. aastad 160. aastad 170. aastad 180. aastad Aastad: 125 126 127 128 129 - 130 - 131 132 133 134 135 ... Lucius Verus, Vana-Rooma keiser ...
STS-97

STS-97 (ISSi ehituslend 4A) oli NASA Space Shuttle'i programmi 101. missioon. Missiooni teenindas kosmosesüstik Endeavour ja see viis jaama varustust, P6 sõrestiku ja esimese komplekti päikesepaneele. Lisaks valmistasid meeskonnaliikmed põkkumisvärava ette Destiny mooduli saabumiseks. STS-97 startis 1. detsembril 2000 ja naasis Maale 11. detsembril. "STS-97". NASA. Vaadatud 19. august 2019. "STS-97 Crew". CSA. Vaadatud 19. august 2019.
Rebala kihistik

Rebala kihistik (inglise keeles Rebala Member) on ordoviitsiumi ladestu Lasnamäe lademe Väo kihistusse kuuluv kihistik. Seda hakati esimesena eristama aastal 1978 teoses "Решения межведомственного регионального стратиграфического совещания по разработке унифицированных стратиграфических схем Прибалтики 1976 г." (1976. aasta avatud regionaalstratigraafia konverentsi otsused Baltikumi idaosa ühtsete stratigraafiliste mudelite välja töötamiseks). Kihistik on nime saanud Rebala küla järgi. Kihistiku stratotüübiks on Rebala paemurd. Aastal 1966 paljandus seal 2,6 meetrit paasi, millest suurema (kuni 2,5 meetrit) osa moodustasid Rebala kihistiku kivimid. Tänapäeval on murd peaaegu täielikult kinni kasvanud, säilinud on vaid 90 cm paasi. Rebala kihistik on Väo kihistu alumine kihistik. Kihistiku peal lasub Pae kihistik. Kihistik sisaldab võrreldes teiste kihistu kivimitega rohkem argilliiti. Valdavalt moodustab selle lubjakivi, ent erinevalt Kostivere kihistikust sisaldab see kihtidena ka dolomiiti. Rebala kihistik Eesti geokogude infosüsteemis (vaadatud 19.08.2019) Stratigraafia terminoloogia Eesti stratotüüpsed paljandid Geology and Mineral Resources of Estonia. Lasnamägi stage Linda Hints K. Suuroja, E. Morgen, T. Mardim, M. Otsmaa, K. Kaljuläte, T. Vahtra, T. All, M. Kõiv. Eesti geoloogilise baaskaardi Paldiski (6333) leht. Seletuskiri. Eesti Geoloogiakeskus. Kaardistamise osakond, Tallinn, 2010. Rebala kihistik Eesti geokogude infosüsteemis
Marc Garneau

Joseph Jean-Pierre Marc Garneau (sündinud 23. veebruaril 1949) on Kanada poliitik, 4. novembrist 2015 kuni 12. jaanuarini 2021 Kanada transpordiminister. 12. jaanuarist 2021 on ta Kanada välisminister. Garneau on endine insener, mereväelane ja Kanada Kosmoseagentuuri (CSA) astronaut. Garneau valiti CSA astronaudiks 1983. aastal ja ta osales kolmel NASA Space Shuttle'i missioonil. 1984. aastal sai temast missioonil STS-41-G esimene kanadalane kosmoses. 1996. aastal lendas ta missioonil STS-77 ja tema viimaseks missiooniks jäi 2000. aastal toimunud STS-97. Garneau oli aastatel 2001–2006 CSA president. 2006. aastal läks Garneau poliitikasse ja osales 2006. aasta Kanada üldvalimistel, kus ei osutunud valituks. 2008. aastal toimunud ennetähtaegsetel üldvalimistel osutuks ta valituks ning 2011. ja 2015. aastal uuesti valituks. Novembris 2012 teatas ta soovist kandideerida Liberaalse Partei esimeheks, kuid loobus sellest märtsis 2013. 4. novembril 2015 sai ta Justin Trudeau valitsuse transpordiministriks. "The Honourable Marc Garneau". Prime Minister of Canada. Originaali arhiivikoopia seisuga 15. mai 2021. Vaadatud 19. august 2019. "Marc Garneau". CSA. Vaadatud 19. august 2019.